b'\n_START_ARTICLE_\nRazred hitrih juri\xc5\xa1nih \xc4\x8dolnov super dvora II\n_START_SECTION_\nKonstrukcija in oboro\xc5\xbeitev\n_START_PARAGRAPH_\n\xc4\x8coln je dolg 25,4m, \xc5\xa1irok 5,6m, ugrez 1.1m, njegov izpodriv ob polni obremenitvi je 52 ton. Vi\xc5\xa1ina \xc4\x8dolna se giblje okoli 8m, in je odvisna od nadgradnje. Trup je izdelan iz aluminija ter oblikovan tako, da plovilu zagotavlja kar se da velike manevrske sposobnosti. Pogonski agregat sestavljata dva dizelska motorja MTU 8V od katerih ima vsak 1.522,7 KM (1.120 kW), ta omogo\xc4\x8data hitrost plovbe od 45 do 52 vozlov. Akcijski radij se giblje okoli 800 morskih milj (pri 25 vozlih) in je mo\xc4\x8dno odvisen od hitrosti plovbe. Posadka \xc5\xa1teje do deset \xc4\x8dlanov od tega so trije \xc4\x8dastniki._NEWLINE_Patruljni \xc4\x8doln je lahko oboro\xc5\xbeen z dvema avtomatskima topovoma Oerlikon 20mm, enim topom Typhoon 25-30mm ter dvema ve\xc4\x8dnamenskima mitraljezoma 12.7mm ali katerim drugim mitraljezom.\n_START_SECTION_\nUporabniki\n_START_PARAGRAPH_\n\xc2\xa0Eritreja, Eritrejska mornarica_NEWLINE_ Izrael, Izraelska mornarica_NEWLINE_\xc2\xa0\xc5\xa0rilanka, Srilan\xc5\xa1ka mornarica_NEWLINE_\xc2\xa0Indija, Indijska mornarica_NEWLINE_\xc2\xa0Slovenija, Slovenska vojska, HPL-21 Ankaran'